**ÎN DULCEA DATINĂ STRĂVECHE**

*Gavriil Stiharul*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Motto :

– Implantat-au chip-uri pretutindeni ?

– Implantat-au.

Spaţiul rimat l-au îngrădit cu sârme,

au pus curent electric între versuri -

cuvintele n-au drept să se cunune,

ci triste se unesc în înţelsuri.

Doar orele mai stau la sfat solemn,

când candela-n altar lumina-şi poartă,

doar tu, transfigurată în poem,

deschizi o lume ca pe-o nouă poartă.

Un paznic ne opreşte şi ne cere

linia din palma vieţii scrisă,

tu îi plăteşti cu nopţi de priveghere

şi trecem pe sub sârma interzisă.

Era o noapte sfântă de colinde,

zăpada se cernea în fulgi pereche,

de mână ne ţineam printre cuvinte

noi, miri primiţi de datina stăveche.